ai4bharat/Pralekha huggingface dataset:
শিল্পওবাণিজ্যমন্ত্রক
২০২১-২০২২ অর্থবর্ষে ভারতে প্রত্যক্ষ বিদেশি বিনিয়োগের পরিমাণ সর্বাধিক ৮৩.৫৭ বিলিয়ন মার্কিন ডলার
নয়াদিল্লি, ২০ মে, ২০২২
২০২১-২২ অর্থবর্ষে ভারতে প্রত্যক্ষ বিদেশি বিনিয়োগের পরিমাণ দাঁড়িয়েছে ৮৩.৫৭ বিলিয়ন মার্কিন ডলার, যা এ যাবৎ সর্বাধিক। ২০১৪০২১-২২ অর্থবর্ষে ভারতে প্রত্যক্ষ বিদেশি বিনিয়োগের পরিমাণ দাঁড়িয়েছে ৮৩.৫৭ বিলিয়ন মার্কিন ডলার, যা এ যাবৎ সর্বাধিক। ২০১৪-১৫’তে বিনিয়োগের পরিমাণ ছিল ৪৫.১৫ বিলিয়ন মার্কিন ডলার। গত অর্থবর্ষের তুলনায় এবার বিনিয়োগের পরিমাণ ১.৬০ বিলিয়ন মার্কিন ডলার বেড়েছে। কোভিড-১৯ মহামারী এবং ইউক্রেনে সামরিক অভিযান সত্ত্বেও বিনিয়োগের পরিমাণ বৃদ্ধি পেয়েছে। ভারতে ২০০৩-০৪ অর্থবর্ষ থেকে প্রত্যক্ষ বিদেশি বিনিয়োগের পরিমাণ এখনও পর্যন্ত ২০ গুণ বৃদ্ধি পেয়েছে।
উল্লেখ করা যেতে পারে, উৎপাদন ক্ষেত্রে বিদেশি বিনিয়োগের নিরিখে ভারত পছন্দের গন্তব্য হয়ে উঠছে। পরিসংখ্যান অনুযায়ী, ২০২১-২২ অর্থবর্ষে উৎপাদন ক্ষেত্রে প্রত্যক্ষ বিদেশি বিনিয়োগের পরিমাণ ২০২০-২১ এ ১২.০৯ বিলিয়ন মার্কিন ডলার থেকে ৭৬ শতাংশ বেড়ে ২১.৩৪ বিলিয়ন মার্কিন ডলার হয়েছে। প্রাক্-কোভিড সময়ে ২০১৮’র ফেব্রুয়ারি থেকে ২০২০-র ফেব্রুয়ারি পর্যন্ত দেশে প্রত্যক্ষ বিদেশি বিনিয়োগের পরিমাণ ছিল ১৪১.১০ বিলিয়ন মার্কিন ডলার। কোভিড পরবর্তীকালে অর্থাৎ ২০২০’র মার্চ থেকে ২০২২ – এর মার্চ পর্যন্ত বিনিয়োগের পরিমাণ ২৩ শতাংশ বেড়ে ১৭১.৮৪ বিলিয়ন মার্কিন ডলার হয়েছে।
দেশে প্রত্যক্ষ বিদেশি বিনিয়োগের পরিমাণের দিক থেকে সিঙ্গাপুর সবার উপরে রয়েছে। দ্বিতীয় স্থানে রয়েছে মার্কিন যুক্তরাষ্ট্র। ২০২১-২২ অর্থবর্ষে কম্প্যুটার সফটওয়্যার ও হার্ডওয়্যার ক্ষেত্রে সবচেয়ে বেশি ২৫ শতাংশ বিদেশি বিনিয়োগ হয়েছে। এছাড়াও, পরিষেবা ক্ষেত্র ও মোটরগাড়ি শিল্পে বিনিয়োগের পরিমাণ ১২ শতাংশ। একইভাবে, কম্প্যুটার সফটওয়্যার ও হার্ডওয়্যার ক্ষেত্রে আলোচ্য অর্থবর্ষে কর্ণাটকে ৫৩ শতাংশ, দিল্লিতে ১৭ শতাংশ এবং মহারাষ্ট্রে ১৭ শতাংশ করে বিনিয়োগ এসেছে। সার্বিকভাবে বিনিয়োগের দিক থেকে রাজ্যগুলির মধ্যে কর্ণাটকে সর্বাধিক ৩৮ শতাংশ, মহারাষ্ট্রে ২৬ শতাংশ এবং দিল্লিতে ১৪ শতাংশ বিনিয়োগ হয়েছে।
সরকার গত আট বছরে যে সমস্ত পদক্ষেপ নিয়েছে তার প্রেক্ষিতে বিদেশি বিনিয়োগের পরিমাণ ক্রমশ বেড়েছে। বিনিয়োগকারীদের আকৃষ্ট করতে প্রত্যক্ষ বৈদেশিক বিনিয়োগ নীতিতে সময়োপযোগী পরিবর্তন করা হয়েছে এবং দেশে বিনিয়োগের অনুকূল পরিবেশ গড়ে তুলতে এই নীতি নির্দিষ্ট সময় অন্তর পর্যালোচনা করা হয়েছে।
CG/BD/SB
(Visitor Counter : 735
প্রধানমন্ত্রীরদপ্তর
গুজরাটের প্রাক্তন মন্ত্রী শ্রী দেবানন্দভাই সোলাঙ্কির প্রয়াণে প্রধানমন্ত্রীর শোকপ্রকাশ
নতুনদিল্লি, ১৭ই জুলাই, ২০২১
প্রধানমন্ত্রী শ্রী নরেন্দ্র মোদী গুজরাটের প্রাক্তন মন্ত্রী শ্রী দেবানন্দভাই সোলাঙ্কির প্রয়াণে শোকপ্রকাশ করেছেন।
এক ট্যুইটবার্তায় প্রধানমন্ত্রী বলেছেন, “ গুজরাটের প্রাক্তন মন্ত্রী শ্রী দেবানন্দভাই সোলাঙ্কির প্রয়াণে আমি মর্মাহত। সামাজিক নানা কাজে তাঁর অবদান চিরস্মরনীয় হয়ে থাকবে। তাঁর বিদেহী আত্মার শান্তিকামনা করি এবং শোকসন্তপ্ত পরিবারকে সমবেদনা জানাই ...... ওঁ শান্তি।“
CG/CB/
(
প্রতিরক্ষামন্ত্রক
বিশাখাপত্তনমে ভারতীয় নৌ-বাহিনীর কোয়ারেন্টাইন ব্যবস্থা
নয়াদিল্লি, ১৯ মার্চ, ২০২০
কোভিড-১৯ সংক্রমণ মোকাবিলায় মোকাবিলায় গৃহীত বিভিন্ন পদক্ষেপ আরও জোরদার করতে ভারতীয় নৌ-বাহিনী আক্রান্ত দেশগুলি থেকে ফিরিয়ে আনা ভারতীয়দের একান্তে বিশ্রামে থাকার জন্য বিশাখাপত্তনমে একটি কোয়ারেন্টাইন ব্যবস্থা গড়ে তুলেছে। পূর্বাঞ্চলীয় নৌ-কমান্ডের যুদ্ধ জাহাজ বিশাখাপত্তনমে এই ব্যবস্থা গড়ে তোলা হয়েছে। উল্লেখ করা যেতে পারে, প্রায় ২০০ ব্যক্তির থাকার উপযোগী এই কোয়ারেন্টাইন শিবিরে যাবতীয় আধুনিক ব্যবস্থা রয়েছে।
নৌ-বাহিনীর বিশেষজ্ঞ ও চিকিৎসকদের নিয়ে গঠিত একটি দল কোয়ারেন্টাইনে থাকা ব্যক্তিদের সামাজিক দূরত্ব এড়িয়ে চলার বিষয়টি সুনিশ্চিত করতে কড়া নজরদারি চালাবে। আগাম সতর্কতামূলক ব্যবস্থা হিসাবে বিদেশ থেকে ফিরিয়ে আনা ব্যক্তিদের ১৪ দিন কোয়ারেন্টাইনে রাখা হবে। করোনা ভাইরাস সংক্রমণ রুখতে পূর্বাঞ্চলীয় নৌ কমান্ড জেলা ও রাজ্যের স্বাস্থ্য আধিকারিকদের সঙ্গে সমন্বয় বজায় রেখে কাজ করছে।
কোভিড-১৯ মহামারিজনিত চ্যালেঞ্জ ও আশঙ্কা মোকাবিলায় সর্বদা প্রস্তুত থাকার জন্য কেন্দ্রীয় সরকার যাবতীয় প্রয়োজনীয় পদক্ষেপ নিচ্ছে। সাধারণ মানুষের সক্রিয় সহযোগিতায় দেশে এই ভাইরাস সংক্রমণ রোখা সম্ভব বলে নৌ-বাহিনী মনে করে।
CG/BD/SB
(Visitor Counter : 84
শিল্পওবাণিজ্যমন্ত্রক
কেন্দ্রীয় বাণিজ্য ও শিল্প মন্ত্রী শ্রী পীযুষ গোয়েলের সঙ্গে পরিষেবা ক্ষেত্রের রপ্তানিকারকদের বৈঠক
নতুন দিল্লি, ২৩ জুন, ২০২০
কেন্দ্রীয় বাণিজ্য ও শিল্প মন্ত্রী শ্রী পীযুষ গোয়েল মঙ্গলবার  ভিডিও কনফারেন্সের মাধ্যমে সার্ভিস এক্সপোর্ট প্রমোশন কাউন্সিলের এর আধিকারিক এবং বিভিন্ন পরিষেবা ক্ষেত্রের সঙ্গে যুক্ত প্রতিনিধিদের সঙ্গে একটি বৈঠক করেন। বৈঠকে অংশগ্রহণকারীরা কোভিড -১৯ মহামারী, লকডাউন পরবর্তী এবং বর্তমান আনলক পরিস্থিতি বিষয়ে তাদের পরামর্শ ও দাবী দাওয়ার কথা জানান। পরিষেবা ক্ষেত্রগুলি বৈদেশিক বাণিজ্যে গুরুত্বপূর্ণ ভূমিকা পালন করে চলেছে। আরবিআইয়ের দেওয়া তথ্য অনুযায়ী চলতি বছরের এপ্রিলে ১,২৫,৪০৯ কোটি টাকার পরিষেবা ক্ষেত্রে রফতানি বাণিজ্য হয় এবং আমদানির পরিমাণ ছিল ৭০,৯০৭ কোটি টাকা।
বিভিন্ন পরামর্শের জবাবে শ্রী পীযূষ গোয়েল বলেন পরিষেবা ক্ষেত্রে বিশাল সম্ভাবনা রয়েছে, তবে নানা সমস্যার কারণে তা পুরোপুরি পুরোপুরি ব্যবহার করা যাচ্ছে না। তিনি বলেন তথ্য প্রযুক্তি ও এর সঙ্গে সম্পর্ক যুক্ত পরিষেবা ক্ষেত্রগুলি সর্বাধিক সফল হয়েছে। বেশিরভাগ ক্ষেত্রে সরকারের সমর্থন ও আমলাতন্ত্রের নিয়ন্ত্রণ ছাড়াই নিজস্বদক্ষতার কারণে এই সাফল্য এসেছে।
তিনি এই শিল্পকে প্রতিযোগিতামূলক সুবিধার বিকাশ, মান্নোয়নে নজর দেওয়ার আহ্বান জানান। এর পাশ পাশাপাশি সমাজের নতুন দিকগুলি নিয়ে অনুসন্ধান চালানোর ডাক দেন তিনি। মন্ত্রী বলেন এই শিল্পের শুরুতে ও বিকাশে সরকার যথাসাধ্য সাহায্য করতে পারে।বৈঠকে অংশগ্রহণকারীদের এ বিষয়ে গঠনমূলক ও প্রত্যাশিত প্রকল্প তৈরী করা যায় সেবিষয়ে পরামর্শ দেওয়ার আহ্বান জানান। তিনি বলেন বিদেশে ভারতীয় পরিষেবা ক্ষেত্রে কিভাবে রফতানির সুযোগ বৃদ্ধি করা যায়, তার সন্ধানের বিষয়ে ভারতীয় মিশনগুলি সক্রিয়ভাবে কাজ শুরু করেছে।
মন্ত্রী কোভিড সঙ্কটকে একটি সমস্যা হিসাবে নয়, সুযোগ হিসাবে দেখার জন্য পরিষেবা প্রদানকারীদের অনুরোধ করেছেন। তিনি বলেছেন কোভিড পরবর্তী বিশ্বে কাজ, শিক্ষা, বিনোদন, স্বাস্থ্য ইত্যাদি ক্ষেত্রে নতুন রীতিনীতি তৈরি হতে চলেছে। এ জন্য সংশ্লিষ্ট সকল পক্ষকে ঐকমত্য তৈরি করার পরামর্শ দিয়েছেন মন্ত্রী। তিনি বলেছেন পরিষেবা ক্ষেত্রে দেশে বিশাল সংখ্যক এবং বিভিন্ন বিষয়ে দক্ষ কর্মী রয়েছেন। তাই সংস্থাগুলিকে এই ক্ষেত্রে বিভিন্ন পরিষেবাতে যুক্ত ভারতীয়দের সহায়তাপ্রদান, বিশ্বের সামনে তুলে ধরা এবং দক্ষতা বৃদ্ধির বিষয়ে সাহায্য করার জন্য আহ্বান জানান তিনি।
(CG/SS
উপ-রাষ্ট্রপতিরসচিবালয়
ভূবিজ্ঞান মন্ত্রকের আধিকারিকরা উপরাষ্ট্রপতিকে অন্ধ্রপ্রদেশের নেল্লোরে এনআইওটি-র সিফ্রন্ট রিসার্চ ফেসিলিটির সর্বশেষ অবস্হা সম্পর্কে জানালেন
নয়াদিল্লি, ১৮ সেপ্টেম্বর, ২০১৯
উপরাষ্ট্রপতি শ্রী এম ভেঙ্কাইয়া নাইডু কেন্দ্রীয় বিজ্ঞান ও প্রযুক্তিমন্ত্রী শ্রী হর্ষ বর্ধনকে অন্ধ্রপ্রদেশের নেল্লোর জেলার থুপিলিপাল্লাম গ্রামে ন্যাশনাল ইন্সটিটিউট অফ ওশন টেকনোলজি -র একটি গবেষণাকেন্দ্র গড়ে তোলার পরামর্শ দেন।
উপরাষ্ট্রপতি অন্ধ্রপ্রদেশের বিভিন্ন উন্নয়নমূলক প্রকল্পের কাজের অগ্রগতির বিষয়ে খোঁজ করছিলেন। সেই প্রেক্ষিতে তিনি জানতে পারেন, এই গবেষণা কেন্দ্রের কাজ অত্যন্ত শ্লথ গতিতে হচ্ছে। এর কারণ আইনি জটিলতা। তিনি তৎক্ষণাত এই বিষয়টি কেন্দ্রীয় মন্ত্রী শ্রী হর্ষ বর্ধনের সঙ্গে আলোচনা করেন। পরবর্তীতে ভূবিজ্ঞান মন্ত্রকের সচিব ডঃ এম রাজিবন ও উপদেষ্টা ডঃ এম পি ওয়াকদিকার উপরাষ্ট্রপতি ডেকে পাঠান। তাঁকে তাঁরা এই প্রকল্পটি বিষয়ে সর্বশেষ তথ্যাদি জানান। আধিকারিকরা বলেন, প্রস্তাবিত এই কেন্দ্রটি গঠনের জন্য ৯৭.৩৭ একর জমি অধিগ্রহণ করা হয়েছে। কিন্তু ওই জমির কিছু অংশে আইনি জটিলতা দেখা দেওয়ায় ধীর গতিতে কাজ হচ্ছে। উপরাষ্ট্রপতি নেল্লোর জেলার কালেক্টরকে আইনি বিষয়গুলি সমাধানে প্রয়োজনীয় ব্যবস্হা নেওয়ার নির্দেশ দেন।
২০১৬ সালে ২৫ এপ্রিল এনআইওটি-র এই সিফ্রন্ট ফেসিলিটির ভিত্তিপ্রস্তর স্হাপিত হয়। ২৫০ কোটি টাকা ব্যয়ে এই গবেষণা কেন্দ্রটিতে মহাসাগরে প্রযুক্তিগত বিভিন্ন কর্মকান্ড নিয়ে পরীক্ষা-নিরীক্ষা করা হবে। এখানে সামুদ্রিক নানা বিষয় নিয়ে দেশীয় প্রযুক্তিতে নির্মিত যন্ত্রপাতির সাহায্যে গবেষণা করা হবে।
SSS/CB/NS
(Visitor Counter : 53
প্রধানমন্ত্রীরদপ্তর
রাজ্যসভায় সংবিধান  বিল ২০২৩কে সমর্থনের জন্য সমস্ত সদস্য, দল এবং নেতৃবৃন্দের প্রতি প্রধানমন্ত্রীর আবেদন
“এই আলোচনার প্রতিটি বাক্যই আগামী সংসদীয় যাত্রাপথে আমাদের প্রত্যেকের জন্য প্রয়োজনীয় হয়ে দেখা দেবে”
“এই আলোচনা সমস্ত রাজনৈতিক দলের সদিচ্ছা দেশের মানুষের মধ্যে নতুন আত্মবিশ্বাসকে জাগ্রত করবে”
নয়াদিল্লি, ২১ সেপ্টেম্বর, ২০২৩
সংবিধানের  বিল নিয়ে রাজ্যসভায় বিতর্কের সমাপ্তি ভাষণে বলতে উঠে প্রধানমন্ত্রী শ্রী নরেন্দ্র মোদী বলেন, সংসদের উভয় সভায় গত দু-দিন ধরে ফলদায়ক আলোচনা ও বিতর্ক হচ্ছে যাতে প্রায় ১৩২ জন মাননীয় সদস্য তাঁদের মতামত প্রকাশ করেছেন। প্রধানমন্ত্রী বলেন, এই আলোচনার প্রতিটি শব্দের একটা নিজস্ব তাৎপর্য এবং অর্থ রয়েছে যা দেশের আগামী সংসদীয় যাত্রাপথে অত্যন্ত প্রয়োজনীয় হয়ে দেখা দেবে।
বিলের প্রতি সভার সদস্যদের পুনরায় সমর্থন ব্যক্ত করা নিয়ে প্রধানমন্ত্রী তাঁদের ধন্যবাদ জানান এবং বলেন, এই সদিচ্ছা দেশের মানুষের মধ্যে নতুন আত্মবিশ্বাসের চেতনাকে জাগ্রত করবে। এক্ষেত্রে প্রত্যেক সদস্য এবং সমস্ত রাজনৈতিক দল একটি গুরুত্বপূর্ণ ভূমিকা পালন করেছে। তিনি পুনরায় জোর দিয়ে বলেন, এই বিল পাশ হওয়াতে মহিলা শক্তিই যে বিশেষ সম্মান পাচ্ছে তা নয়, তবে বিলের প্রতি সমস্ত রাজনৈতিক দলের সদর্থক চিন্তার ফলস্রূতি হিসেবে তা আমাদের দেশের মহিলাদের এক নতুন শক্তিতে উজ্জ্বীবিত করবে। তিনি বলেন, ভারতের উজ্জ্বল ভবিষ্যৎ রচনায় এই বিল এক গ্যারান্টি হিসেবে সূচিত হবে। নতুন আস্থায় দেশ গঠনে নেতৃত্বের শক্তিকে এগিয়ে নিয়ে যেতে তা সাহায্য করবে।
ভাষণের শেষে আলোচনায় সুচিন্তিত মতামত ব্যক্ত করার জন্য প্রধানমন্ত্রী সদস্যদের প্রতি কৃতজ্ঞতা জানিয়ে উচ্চকক্ষে সর্বসম্মতিক্রমে এই বিল পাশ করার আহ্বান জানান।
AC/AB/NS
(
প্রধানমন্ত্রীরদপ্তর
ঝাড়খন্ডের পত্রাতুতে স্বচ্ছ জল সরবরাহের প্রচেষ্টার প্রশংসা প্রধানমন্ত্রীর
নয়াদিল্লি, ১৭ মে, ২০২৩
প্রধানমন্ত্রী শ্রী নরেন্দ্র মোদী ঝাড়খন্ডের পত্রাতুতে স্বচ্ছ জল সরবরাহের প্রচেষ্টার প্রশংসা করেছেন।
ঝাড়খন্ডের পত্রাতুতে ৫০ কোটি টাকা ব্যয়ে একটি জল পরিশোধন প্রকল্প ও জলাধারস্তম্ভ নির্মাণকাজ সম্পূর্ণ হওয়ার বিষয়ে হাজারিবাগের সাংসদ শ্রী জয়ন্ত সিনহা-র এক ট্যুইট শেয়ার করে প্রধানমন্ত্রী তাঁর ট্যুইটে বলেন;
“অত্যন্ত প্রশংসনীয় প্রচেষ্টা। স্বচ্ছ জলের জন্য এই ব্যবস্থা ঝাড়খন্ডের পত্রাতুতে আমাদের মা ও বোনেদের জীবন আরও অনেক সহজ করে তুলবে।”
PG/PM/NS
(
স্বরাষ্ট্র মন্ত্রক
ঘূর্ণিঝড় ফনীর প্রভাব মোকাবিলায় পশ্চিমবঙ্গ সহ চার রাজ্যকে আগাম আর্থিক সহায়তা
নয়াদিল্লি, ৩০ এপ্রিল, ২০১৯
জাতীয় সংকট ব্যবস্হাপনা কমিটি -র সিদ্ধান্তের ভিত্তিতে কেন্দ্রীয় স্বরাষ্ট্র মন্ত্রক সামুদ্রিক ঘূর্ণিঝড় ফনী’র প্রভাব মোকাবিলায় এবং ত্রাণকার্যে সাহায্যের জন্য চারটি রাজ্যকে  ১ হাজার ৮৬ কোটি টাকা আগাম আর্থিক সহায়তা দেওয়ার নির্দেশে দিয়েছে। এই অর্থ ঐ চার রাজ্যের দুর্যোগ মোকাবিলা তহবিলে জমা করা হবে। কমিটির সিদ্ধান্ত অনুযায়ী অন্ধ্রপ্রদেশের জন্য ২০০ কোটি ২৫ লক্ষ টাকা, ওড়িশার জন্য ৩৪০ কোটি ৮৭ লক্ষ টাকা, তামিলনাড়ুর জন্য ৩০৯ কোটি ৩৭ লক্ষ টাকা এবং পশ্চিমবঙ্গের জন্য ২৩৫ কোটি ৫০ লক্ষ টাকা বরাদ্দ করা হয়েছে।
CG/BD/NS
(Visitor Counter : 66
কেন্দ্রীয়মন্ত্রিসভা
ভারত ও দক্ষিণ আফ্রিকার কিছু শ্রেণীর নাগরিকদের যাতায়াতের প্রয়োজনে ভিসার পদ্ধতি সরল করাতে মন্ত্রিসভার সায়
নয়াদিল্লি, ২০ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত ও দক্ষিণ আফ্রিকার বিশেষ কয়েকটি শ্রেণীর নাগরিকদের যাতায়াতের প্রয়োজনে ভিসার পদ্ধতি সরল করা সংক্রান্ত দু-দেশের মধ্যে চুক্তিতে অনুমোদন দিয়েছে।
দুটি দেশের পর্যটন, চিকিৎসা, বাণিজ্য ও কাজের প্রয়োজনে একে অপরের দেশে যাতায়াত করতে ইচ্ছুক নাগরিকদের একাধিকবার প্রবেশের ভিসা প্রদান সম্ভব করাই এই চুক্তির উদ্দেশ্য। নির্দিষ্টভাবে ৫ দিনের সময়কালের মধ্যেই সাধারণত এই ভিসাগুলি ৫ বছর অবধি মেয়াদকালের জন্য দেওয়া হয়ে থাকে। যেসব ক্ষেত্রে আরও তদন্তের প্রয়োজন হবে, সেক্ষেত্রে সেই বিশেষ ভিসাগুলির বিষয়ে দুটি পক্ষই আগে থেকে জানিয়ে রাখতে পারে।
CG/SC/NS
(Visitor Counter : 89
তথ্যওসম্প্রচারমন্ত্রক
চলচ্চিত্র প্রদর্শনীর জন্য এসওপি প্রকাশ করেছেন শ্রী প্রকাশ জাভড়েকর
নয়াদিল্লি, ০৬ অক্টোবর, ২০২০
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ চলচ্চিত্র প্রদর্শনীর জন্য সাধারণ পরিচালনবিধি বা এসওপি প্রকাশ করেছেন। কেন্দ্রীয় স্বাস্থ্য ও পরিবার কল্যাণ মন্ত্রকের পরামর্শক্রমে চলচ্চিত্র প্রদর্শনীর জন্য সতর্কতামূলক ব্যবস্থা সম্পর্কিত এই এসওপি প্রস্তুত করা হয়েছে।
এসওপি প্রকাশ করে কেন্দ্রীয় মন্ত্রী বলেন, কেন্দ্রীয় স্বরাষ্ট্র মন্ত্রকের সিদ্ধান্ত অনুসারে, আগামী ১৫ই অক্টোবর থেকে দেশের সিনেমা হলগুলি পুনরায় চালু হচ্ছে। তাই, তথ্য ও সম্প্রচার মন্ত্রক এই এসওপি প্রস্তুত করেছে বলেও তিনি জানান।
স্বাস্থ্য ও পরিবার কল্যাণ মন্ত্রক পরামর্শ অনুযায়ী সমস্ত দর্শক/কর্মীদের শারীরিক তাপমাত্রা মাপা, পর্যাপ্ত শারীরিক দূরত্ব বজায় রাখা, মাস্ক ব্যবহার, ঘন ঘন হাত ধোওয়া, স্যানিটাইজার দিয়ে হাত পরিষ্কার করার মতো বিষয়গুলি এই এসওপি-র মধ্যে অন্তর্ভুক্ত করা হয়েছে। এর পাশাপাশি, মন্ত্রক আন্তর্জাতিক পদ্ধতিগুলি বিবেচনায় রেখে সিনেমা হলে দর্শকদের মধ্যে শারীরিক দূরত্ব বজায় রাখা, সুনির্দিষ্ট চিহ্নিত স্থান ব্যবহার করে দর্শকদের প্রবেশ ও প্রস্থানের ব্যবস্থা করা, স্যানিটাইজেশন করা, কর্মীদের নিরাপত্তা ব্যবস্থা ইত্যাদি বিষয়গুলিকেও এসওপি-র মধ্যে রাখা হয়েছে। সিনেমা হলের ভেতর মোট আসন সংখ্যার ৫০ শতাংশ আসনে দর্শকরা বসতে পারবেন। মাল্টিপ্লেক্স শোয়ের মধ্যে সময়ের ব্যবধান রাখতে হবে। সিনেমা হলের ভেতর তাপমাত্রা ২৪-৩০ ডিগ্রি সেলসিয়াসের মধ্যে রাখতে হবে।
এই নীতি-নির্দেশিকা এবং এসওপি সমস্ত রাজ্য ও অন্যান্য সকল সংশ্লিষ্ট কর্তৃপক্ষকে মেনে চলতে হবে। এই সব নীতি-নির্দেশিকা ও এসওপি মেনেই চলচ্চিত্র প্রদর্শন শুরু করতে হবে।
চলচ্চিত্র প্রদর্শনী দেশের অর্থনৈতিক কার্যকলাপে অন্যতম প্রধান অঙ্গ, যা দেশের জিডিপি বৃদ্ধিতে বিশেষ অবদান রাখে। বর্তমানে এই মহামারীর কঠিন সময়ে চলচ্চিত্র প্রদর্শনী শুরু করার সঙ্গে সঙ্গে সংক্রমণ যাতে কোনোভাবেই ছড়িয়ে না পরে, সে বিষয়েও যত্নশীল হওয়া প্রয়োজন। এক্ষেত্রে সকলেরই গুরুত্বপূর্ণ দায়িত্ব রয়েছে।
গত ৩০শে সেপ্টেম্বর কেন্দ্রীয় স্বরাষ্ট্র মন্ত্রকের নির্দেশে কন্টেনমেন্ট জোনের বাইরে ১৫ই অক্টোবর থেকে সিনেমা হল, থিয়েটার, মাল্টিপ্লেক্সগুলিতে ৫০ শতাংশ দর্শকাসন নিয়ে খোলার যে অনুমতি দেওয়া হয়েছিল তার পরিপ্রেক্ষিতে এই এসওপি প্রকাশ করা হয়েছে।
বিস্তারিত জানতে ক্লিক করুন-
CG/SS/SB
(
প্রধানমন্ত্রীরদপ্তর
ডিজিলকারের সঙ্গে খেলো ইন্ডিয়া শংসাপত্রের সংযুক্তিকরণকে প্রধানমন্ত্রীর স্বীকৃতি
নয়াদিল্লি, ৮ এপ্রিল, ২০২৩
প্রধানমন্ত্রী শ্রী নরেন্দ্র মোদী ডিজিলকারের সঙ্গে ‘খেলো ইন্ডিয়া’ শংসাপত্রের সংযুক্তিকরণকে স্বীকৃতি দিয়েছেন।
এক ট্যুইট বার্তায় কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ ঠাকুর জানান, ‘খেলো ইন্ডিয়া’ শংসাপত্রের সঙ্গে ডিজিলকারের সংযুক্তিকরণ ঘটানো হয়েছে।
এই ট্যুইটের প্রত্যুত্তরে প্রধানমন্ত্রী বলেছেন :
“ক্রীড়াবিদ, সহযোগী কর্মী, আধিকারিক এবং অন্যরা এর ফলে উপকৃত হবেন।”
PG/CB/DM/
(
রেলমন্ত্রক
ভারতীয় রেল আগামী ১০ দিনে আরো ২৬০০ শ্রমিক স্পেশাল ট্রেন চালাবে
নয়াদিল্লী, ২৩ মে, ২০২০
কোভিড-১৯ মহামারীর সঙ্গে দেশ যখন লড়াই চালাচ্ছে, তখন এই গুরুত্বপূর্ণ সময়ে ভারতীয় রেল একাধিক উদ্যোগ নিয়েছে। পরিযায়ীদের নিজ নিজ রাজ্যে পৌঁছে দেওয়ার অবিচ্ছিন্ন প্রয়াসের অঙ্গ হিসেবে রেল মন্ত্রক আগামী ১০ দিনে রাজ্য সরকারের প্রয়োজন অনুসারে আরো ২৬০০ শ্রমিক স্পেশাল ট্রেন চালানোর সিদ্ধান্ত নিয়েছে। এই উদ্যোগের ফলে দেশের বিভিন্ন প্রান্তে আটকে থাকা ৩৬ লক্ষ যাত্রী উপকৃত হবেন বলে আশা করা যাচ্ছে। লকডাউনের জেরে বিভিন্ন প্রান্তে আটকে থাকা পরিযায়ী শ্রমিক, তীর্থযাত্রী, পর্যটক, ছাত্রছাত্রী এবং অন্যান্য ব্যক্তিদের জন্য পয়লা মে থেকে ভারতীয় রেল শ্রমিক স্পেশাল ট্রেন চালাচ্ছে। এই শ্রমিক স্পেশাল ট্রেনগুলি যাতে সুষ্ঠুভাবে পরিচালিত হয় এবং সমন্বয় বজায় থাকে তারজন্য রেল এবং রাজ্য সরকার নোডাল আধিকারিক নিয়োগ করেছে। বিগত ২৩ দিনে ভারতীয় রেল ২৬০০ শ্রমিক স্পেশাল ট্রেন চালিয়েছে। এ পর্যন্ত প্রায় ৩৬ লক্ষ আটকে পড়া পরিযায়ীদের নিজ নিজ রাজ্যে পৌঁছে দিয়েছে। উল্লেখ্য, শ্রমিক স্পেশাল ট্রেন ছাড়াও রেল মন্ত্রক ১২ই মে থেকে ১৫ জোড়া বিশেষ ট্রেন চালানো শুরু করেছে এবং পয়লা জুন থেকে ২০০টি ট্রেন চালানোর কথা ঘোষণা করেছে।
(CG/SS/NS
ক্ষুদ্র, অতিক্ষুদ্রওমাঝারিশিল্পমন্ত্রক
অতি ক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের 'চ্যাম্পিয়ন্স' পোর্টালের সূচনা
নতুন দিল্লি, ১২মে, ২০২০
অতি ক্ষুদ্র, ক্ষুদ্র ও মাঝারি উদ্যোগ মন্ত্রক  'চ্যাম্পিয়ন্স' নামে একটি পোর্টাল চালু করেছে। সেটি হলো http://www.champions.gov.in/।
এটি একটি প্রযুক্তিভিত্তিক নিয়ন্ত্রণ কক্ষ তথা পরিচালন ব্যবস্থাপনা সম্পর্কিত তথ্য বিষয়ক পোর্টাল। মূলত দেশের এমএসএমই ক্ষেত্রগুলিকে জাতীয় ও আন্তর্জাতিক স্তরে তুলে ধরে বিশ্ব মানের যোগ্যতা অর্জন এবং প্রশাসনিক বাধাগুলি সহজে দূর করার লক্ষ্যে এই পোর্টাল চালু করা হয়েছে।
আধুনিক প্রযুক্তির ধারাবাহিক প্রয়োগের সাথে সাথে জাতীয় ও আন্তর্জাতিক স্তরে ক্ষুদ্র শিল্পকে সচল করার লক্ষ্যে এই পোর্টালটির নামকরণ করা হয়েছে 'চ্যাম্পিয়ন্স'। এই পোর্টালের মাধ্যমে এমএসএমই ক্ষেত্র সম্পর্কিত সমস্ত তথ্য এক জায়গায় পাওয়া যাবে।
এমএসএমই মন্ত্রকের নতুন সচিব হিসেবে এ কে শর্মা গত ৩০শে এপ্রিল দায়িত্ব গ্রহণের সময় ইঙ্গিত দিয়েছিলেন যে, বর্তমান ক্ষুদ্র শিল্পকে জাতীয় ও আন্তর্জাতিক পর্যায়ে গড়ে তুলতে তথ্য ও জ্ঞাপণ প্রযুক্তি  ভিত্তিক ব্যবস্থাপনা গড়ে তোলা হবে। তবেই এই ক্ষেত্রে ব্যবসায়িক দক্ষতা বৃদ্ধি পাবে। তবে এটি এমন একটি প্রযুক্তিভিত্তিক নিয়ন্ত্রণ কক্ষ তথা পরিচালন ব্যবস্থাপনা সম্পর্কিত তথ্য বিষয়ক পোর্টাল যা টেলিফোন, ইন্টারনেট এবং ভিডিও কনফারেন্সের মতো আইসিটি সরঞ্জামগুলি দিয়ে কৃত্রিম বুদ্ধিমত্তার সাহায্যে তথ্য বিশ্লেষণ করা যায়। এই পোর্টালটি সরাসরি কেন্দ্রীয় গণ অভিযোগ প্রতিকার ও নজরদারি ব্যবস্থাপনা  এবং এমএসএমই মন্ত্রকের অন্যান্য ওয়েব সিস্টেমের সাথে যুক্ত রয়েছে। বিনা ব্যয়ে এনআইসির সহায়তায় এই পোর্টালটি পুরো দেশীয় প্রযুক্তিতে তৈরি করা হয়েছে।
এই ব্যবস্থাপনা পরিচালন করার জন্য আধিকারিকদের বিশেষভাবে নিয়োগ করা হয়েছে এবং প্রশিক্ষণও দেওয়া হয়েছে। শ্রী শর্মা গত ৯ মে আধিকারিক এবং কর্মীদের সঙ্গে নিয়ে 'চ্যাম্পিয়ন্স' পোর্টালের পরীক্ষামূলক কাজ চালান।
'চ্যাম্পিয়ন্স' পোর্টালের পরীক্ষামূলক সূচনা উপলক্ষে শ্রী শর্মা বলেন যে, এমএসএমইই বিভাগের সাথে যুক্ত ব্যক্তিদের সহায়তাদানের জন্য সব রকম প্রয়াস চালানো হচ্ছে। এই শিল্প ক্ষেত্রকে চাঙ্গা করতে একধিক উদ্যোগ গ্রহণ করা হয়েছে বলেও তিনি জানান।
(CG/SS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১০৭ কোটি ৯২ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.২৩ শতাংশ, যা ২০২০-র মার্চ থেকে এযাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ৯২৯
দেশে সুস্পষ্টভাবে করোনায় আক্রান্তের সংখ্যা ১ লক্ষ ৪৬ হাজার ৯৫০, যা ২৫৫ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২৭ শতাংশ, যা গত ৪৩ দিন ২ শতাংশের নীচে
নতুন দিল্লি, ৬ নভেম্বর, ২০২১
দেশে গত ২৪ ঘন্টায় ২০ লক্ষ ৭৫ হাজার ৯৪২টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১০৭ কোটি ৯২ লক্ষ ১৯ হাজার ৫৪৬।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৯,৫৩০
|
|
দ্বিতীয় ডোজ
|
|
৯২,৫৬,২২৫
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৭২,৪০২
|
|
দ্বিতীয় ডোজ
|
|
১,৬০,১২,০০৩
|
|
১৮-৪৪ বছর বয়সী
|
|
প্রথম ডোজ
|
|
৪২,৩৩,৪৯,৮১২
|
|
দ্বিতীয় ডোজ
|
|
১৪,৮৯,৩৮,৪১২
|
|
৪৫-৫৯ বছর বয়সী
|
|
প্রথম ডোজ
|
|
১৭,৬০,৮৮,৩৭৫
|
|
দ্বিতীয় ডোজ
|
|
৯,৮৫,৪০,১৮০
|
|
৬০ বছরের বেশি বয়সী
|
|
প্রথম ডোজ
|
|
১১,০৪,৫৫,০১৬
|
|
দ্বিতীয় ডোজ
|
|
৬,৭৮,২৭,৫৯১
|
|
মোট
|
|
১,০৭,৯২,১৯,৫৪৬
দেশে গত ২৪ ঘন্টায় করোনা মুক্ত হয়েছেন ১২ হাজার ৫০৯ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৭ লক্ষ ৩৭ হাজার ৪৬৮।
জাতীয় স্তরে সুস্থতার হার বর্তমানে ৯৮.২৩ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১৩২ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ৯২৯।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৪৬ হাজার ৯৫০, যা ২৫৫ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৪৩ শতাংশ, যা ২০২০-র মার্চ থেকে সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৮ লক্ষ ১০ হাজার ৭৮৩টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬১ কোটি ৩৯ লক্ষ ৬৫ হাজার ৭৫১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২৭ শতাংশ, যা গত ৪৩ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ১.৩৫ শতাংশ। দৈনিক-ভিত্তিতে আক্রান্তের হার গত ৩৩ দিন ২ শতাংশের নীচে এবং ৬৮ দিন ৩ শতাংশের নিচে রয়েছে।
(CG/BD/AS/
পেট্রোলিয়ামওপ্রাকৃতিকগ্যাসমন্ত্রক
দেশে গৃহস্থলীর রান্নার গ্যাসের গ্রাহক সংখ্যা ২৮.৯ কোটি
নয়াদিল্লি, ০৩ ফেব্রুয়ারি, ২০২১
দেশে ২০২১ – এর পয়লা জানুয়ারি পর্যন্ত গৃহস্থলীর রান্নার গ্যাসের গ্রাহক সংখ্যা ২৮ কোটি ৯০ লক্ষ। রান্নার গ্যাসের সিলিন্ডার ব্যবহারকারী গ্রাহকের পাশাপাশি, ৭০ লক্ষ ৭৫ হাজার গ্রাহক পাইপ বাহিত প্রাকৃতিক গ্যাস ব্যবহার করেন। বর্তমানে জাতীয় স্তরে রান্নার গ্যাসের গ্রাহক পরিধি ৯৯.৫ শতাংশ। মন্ত্রকের পরিসংখ্যান অনুযায়ী গত পয়লা জানুয়ারি পর্যন্ত পশ্চিমবঙ্গে রান্নার গ্যাস ব্যবহারের পরিধি ৯৯.৫ শতাংশ।
রাজ্যসভায় আজ এক লিখিত জবাবে এই তথ্য দেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
বিজ্ঞানওপ্রযুক্তিমন্ত্রক
ভারতের ১৭ জন বিজ্ঞানীকে স্বর্ণজয়ন্তী ফেলোশিপ
নয়াদিল্লি, ৮ নভেম্বর, ২০২১
উদ্ভাবনমূলক গবেষণার কাজে সাহায্য করতে ভারতের বিভিন্ন গবেষণা সংস্থার ১৭ জন বিজ্ঞানীকে স্বর্ণজয়ন্তী ফেলোশিপ দেওয়া হল। বিজ্ঞানের বিভিন্ন শাখায় গবেষণা ও উন্নয়নমূলক কাজে উৎসাহ দিতে এই প্রকল্প। বাছাই করা বিজ্ঞানীরা তাঁদের গবেষণার জন্য নিজেদের প্রয়োজন অনুযায়ী অর্থ ব্যয় করতে পারবেন। বাছাই প্রক্রিয়াটি ছিল ত্রিস্তরীয়। যেসব বিজ্ঞানী বিজ্ঞানের মূল বিষয়গুলি নিয়ে গবেষণামূলক কাজ করছেন, তাঁদের এই প্রক্রিয়ায় বাছাই করা হয়েছে।
ভারতের স্বাধীনতার ৫০তম বর্ষে কেন্দ্র স্বর্ণজয়ন্তী ফেলোশিপ প্রকল্পের সূচনা করে। কেন্দ্রীয় বিজ্ঞান ও প্রযুক্তি দপ্তর এই প্রকল্পে নির্বাচিত বিজ্ঞানীদের গবেষণার জন্য সব ধরনের সহযোগিতা করেন। বিজ্ঞানীরা যে প্রতিষ্ঠানে কর্মরত, সেই প্রতিষ্ঠানের নিয়ম অনুযায়ী তাঁদের বেতন দেওয়ার পাশাপাশি পাঁচ বছর ধরে প্রতি মাসে তাঁদের ২৫ হাজার টাকা ফেলোশিপ বাবদ অর্থ দেওয়া হয়। এছাড়াও তাঁদের ৫ লক্ষ টাকার একটি গবেষণা তহবিল দেওয়া হয়। গবেষণার জন্য প্রয়োজনীয় যন্ত্রপাতি সংগ্রহ করা, জাতীয় এবং আন্তর্জাতিক স্তরে সফর সহ গবেষণার কাজে সবরকমের সহযোগিতা এই প্রকল্প থেকে করা হয়ে থাকে।
CG/CB/DM/
(Visitor Counter : 122
প্রধানমন্ত্রীরদপ্তর
সৌদি আরব সফরে রওনা হওয়ার আগে প্রধানমন্ত্রীর বিবৃতি
নয়াদিল্লি, ২৮ অক্টোবর, ২০১৯
আমি মঙ্গলবার থেকে সরকারিভাবে সৌদি আরব সফর করছি। সৌদি আরবের রাজা সলমন বিন আব্দুল আজিজ আল-সৌদ-এর আমন্ত্রণে সে দেশের রিয়াধে আয়োজিত ‘ফিউচার ইনভেস্টমেন্ট ইনিশিয়েটিভ ফোরাম’-এ যোগ দিতে এই সফর।
রিয়াধ সফরের সময় আমি সৌদি আরবের রাজার সঙ্গে দ্বিপাক্ষিক বৈঠক করব। একইসঙ্গে, আমি সে দেশের যুবরাজ মহম্মদ বিন সলমন-এর সঙ্গে আঞ্চলিক এবং আন্তর্জাতিক বিভিন্ন বিষয় নিয়ে দ্বিপাক্ষিক বৈঠক করব।
ভারত এবং সৌদি আরবের মধ্যে দীর্ঘদিনের বন্ধুত্বপূর্ণ সম্পর্ক রয়েছে। ভারতের প্রয়োজনীয় শক্তি বৃদ্ধিতে সৌদি আরব এক অন্যতম বিশ্বস্ত দেশ।
সৌদি আরবের যুবরাজ এ বছরের ফেব্রুয়ারিতে ভারত সফরের সময় এ দেশের প্রয়োজনে ১০০ বিলিয়ন মার্কিন ডলার বিনিয়োগ করবেন বলে আশ্বস্ত করেছিলেন।
সৌদি আরবের সঙ্গে দ্বিপাক্ষিক সহযোগিতার গুরুত্বপূর্ণ দিকগুলি হল – বাণিজ্য, প্রতিরক্ষা, নিরাপত্তা, সংস্কৃতি, শিক্ষা, মানুষের সঙ্গে মানুষের সম্পর্ক।
আগামীদিনে সৌদি আরবের মধ্যে কৌশলগত অংশীদারিত্ব বাড়িয়ে তুলে এক নতুন মাত্রায় পৌঁছে দেওয়ার লক্ষ্যে কৌশলগত অংশীদারিত্ব পর্ষদ গঠনের জন্য চুক্তি স্বাক্ষরিত করা হবে এই সফরে।
‘ফিউচার ইনভেস্টমেন্ট ইনিশিয়েটিভ ফোরাম’-এ অংশ নেওয়ার জন্য আমি অপেক্ষা করে রয়েছি। সেখানে আমি দ্রুত উন্নয়নশীল দেশ হিসেবে ২০২৪-এর মধ্যে ৫ কোটি মার্কিন ডলারের অর্থনীতিতে পৌঁছনোর লক্ষ্যে বিশ্ব বিনিয়োগকারীদের জন্য ভারতে বৃদ্ধিশীল বাণিজ্য ও বিনিয়োগের সুযোগ নিয়ে বক্তব্য রাখব।
CG/SS/DM
(Visitor Counter : 61
প্রধানমন্ত্রীরদপ্তর
মহিলা হকি দল মনের জোর নিয়ে খেলেছে এবং দুর্দান্ত দক্ষতা দেখিয়েছে: প্রধানমন্ত্রী
নতুন দিল্লি, ০৪ আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, টোকিও অলিম্পিকে আমাদের মহিলা হকি দল আজ এবং বাকি খেলাগুলিতে মনের জোর এবং দুর্দান্ত দক্ষতার পরিচয় দিয়েছে। তিনি আরও বলেছেন যে, ভারতীয় মহিলা হকি দলের জন্য তিনি গর্বিত। ভবিষ্যতের প্রচেষ্টার জন্য দলের শুভ কামনা করছেন।
এক টুইট বার্তায় প্রধানমন্ত্রী বলেছেন, "টোকিও-২০২০-তে আমরা যা মনে রাখব তার মধ্যে একটি হলো আমাদের হকি দলের অসাধারণ পারফরম্যান্স।
আজ এবং বাকি খেলাগুলিতে আমাদের মহিলা হকি দল মনের জোর নিয়ে খেলেছে এবং দুর্দান্ত দক্ষতা দেখিয়েছে। দলের জন্য গর্বিত। সামনের খেলাগুলি এবং ভবিষ্যতের জন্য শুভকামনা।"
CG/ SB
(
কেন্দ্রীয়লোকসেবাআয়োগ
ইউপিএসসি-র সেপ্টেম্বরের নিয়োগ পরীক্ষার চূড়ান্ত ফলাফল
নয়াদিল্লি, ৫ নভেম্বর, ২০১৯
ইউনিয়ন পাবলিক সার্ভিস কমিশন  সেপ্টেম্বর মাসে নিয়োগ সংক্রান্ত যে পরীক্ষা নিয়েছিল তার চূড়ান্ত ফলাফল ঘোষণা করেছে। উত্তীর্ণ প্রার্থীদের ব্যক্তিগতভাবে ডাক মারফৎ জানানো হয়েছে।
এই চূড়ান্ত তালিকাটি পাওয়া যাবে নিচের লিঙ্কে ক্লিক করে :
https://static.pib.gov.in/WriteReadData/userfiles/September-2019-without%20Community%20-%20Copy%201.pdf
CG/CB/DM
(Visitor Counter : 71
প্রধানমন্ত্রীরদপ্তর
২০২০-র জাতীয় শিক্ষানীতির বিষয়ে আয়োজিত রাজ্যপালদের সম্মেলনে রাষ্ট্রপতি ও প্রধানমন্ত্রী বক্তব্য রাখবেন
নতুনদিল্লি, ৬ই সেপ্টেম্বর, ২০২০
রাষ্ট্রপতি শ্রী রামনাথ কোবিন্দ এবং প্রধানমন্ত্রী শ্রী নরেন্দ্র মোদী ৭ই সেপ্টেম্বর জাতীয় শিক্ষা নীতির উপর আয়োজিত রাজ্যপালদের সম্মেলনের উদ্বোধনী অধিবেশনে ভাষণ দেবেন। ভিডিও কনফারেন্সের মাধ্যমে আয়োজিত এই সম্মেলন শুরু হবে সকাল ১০টা ৩০ মিনিটে।
“ উচ্চশিক্ষার সংস্কারে ২০২০-র জাতীয় শিক্ষা নীতির ভূমিকা”౼শীর্ষক এই সম্মেলনের আয়োজন করবে কেন্দ্রীয় শিক্ষা মন্ত্রক ।
১৯৮৬ সালের শিক্ষার উপর জাতীয় নীতি ঘোষণার ৩৪ বছর পর, একবিংশ শতাব্দীতে প্রথম শিক্ষা নীতি হল এই ২০২০-র জাতীয় শিক্ষা নীতি।
বিদ্যালয় এবং উচ্চ শিক্ষা স্তরে আমুল সংস্কারের উদ্দেশ্য়ে এই ২০২০-র জাতীয় শিক্ষা নীতি সহায়ক হবে।
নতুন শিক্ষা নীতি ভারতে ন্যায়সম্মত ও প্রাণবন্ত সমাজ গঠনে সাহায্য করবে। এই নীতি এমন এক ভারত-কেন্দ্রীক শিক্ষা ব্যবস্থার পরিকল্পনা করেছে, যার সাহায্যে দেশকে আন্তর্জাতিক মহাশক্তিধর হিসেবে গড়ে তোলা যাবে।
জাতীয় শিক্ষা নীতির অন্যতম উদ্দেশ দেশের শিক্ষা ব্যবস্থায় সর্বাঙ্গীণ পরিবর্তন নিয়ে আসা এবং প্রধানমন্ত্রী শ্রী নরেন্দ্র মোদী নতুন এক আত্মনির্ভর ভারত অভিযানের যে স্বপ্ন দেখেছেন, সেই লক্ষ্যে দেশের শিক্ষা ব্যবস্থাকে সক্ষম ও সুদৃঢ় করে তোলা।
২০২০-র জাতীয় শিক্ষা নীতির বিভিন্ন বিষয়ে দেশ জুড়ে নানা ওয়েবিনার, ভারচ্যুয়াল সম্মেলন ও আলোচনা সভার আয়োজন করা হচ্ছে।
এর আগে কেন্দ্রীয় শিক্ষা মন্ত্রক ও বিশ্ববিদ্যালয় মঞ্জুরি কমিশন “২০২০-র জাতীয় শিক্ষা নীতির মাধ্যমে উচ্চশিক্ষায় যুগান্তকারী সংস্কারের উপর আলোচনাচক্র”-র আয়োজন করেছিল। প্রধানমন্ত্রী সেখানে বক্তব্য রেখেছিলেন।
রাজ্যপালদের ৭ই সেপ্টেম্বরের সম্মেলনে সব রাজ্যের শিক্ষামন্ত্রী, রাজ্যগুলির বিশ্ববিদ্যালয়ের উপাচার্য এবং উচ্চপদস্থ আধিকারিকরা যোগ দেবেন।
ডিডি নিউজ, রাষ্ট্রপতি ও প্রধানমন্ত্রীর ভাষণ সরাসরি সম্প্রচার করবে।
(CG/CB